
U ime Allaha, Milostivog, Samilosnog! 
UVOD 

Hvala i zahvala Uzvišenom Allahu, dželle še’nuhu, Koji sve 
u mjeri stvori i odredi, Koji mu’mine Pravim putem uputi, a 
kafirima bolnu kaznu priredi. 

Neka su salavat i selam na Njegovog odabranog roba i 
Poslanika, Muhammeda Ibn Abdullaha, sallallahu alejhi 
ve sellem, na one koji su se prihvatili Njegove upute, koji 
se drže Sunneta i na sve sljedbenike do Sudnjega Dana. 

A zatim: 

Allah, Uzvišeni, rekao je: “I neka među vama bude grupa 
Ijudi koja na dobro poziva i naređuje dobro i odvraća od 
zla. To su oni koji su spašeni!” (Prijevod značenja sura Alu 
Imran, ajet brojl04). 

“Vi ste najbolji narod koji se ikada pojavio: tražite da se 
čini dobro, a odvraćate od zla, i vjerujete u Allaha!” 
(Prijevod značenja sura Alu Imran, ajet broj 1 1 0). 

Huzejfe Ibn El-Jeman, radijallahu anhu, prenosi da je 
Allahov Poslanik, sallallahu alejhi ve sellem, rekao: “Tako 
mi Onog u Čijoj ruci je moj život, vi ćete naređivati dobro 
i zabranjivati zlo, ili će vam Allah uskoro poslati kaznu, 
pa ćete zatim Njega moliti, ali vam se odazvati nećel”. 



Као i riječi Allahova Poslanika, sallallahu alejhi ve sellem: 
"Ko uvede u islam jedan ružan običaj, biće mu teret i 
teret za sve one koji ga čine poslije njega, bez umanjenja 
njihovog tereta." (Hadis bilježi imam Muslim). 

Svake godine dolaskom Ijeta i Ajvatovice aktualizira se 
kod nas polemika o bosansko-hercegovačkim ,,svetim“ 
mjestima i ,,hodočašćima“ i neutemeljenosti istih. 

Kao što znamo, u Bosni i Hercegovini su prisutna mnoga 
,,dovišta“ i ,,mubarek“ mjesta koja Ijudi masovno posjećuju 
smatrajući to ibadetom i vjerski utemeljenim djelom. 

Najpoznatija među njima su vjerovatno Ajvatovica i 
Djevojačka pećina kod Kladnja. Tu se pored nekih 
kulturnih i zabavnih, prakticiraju i stvari koje su sa 
aspekta vjere veoma problematične. 

Jedni su vatreni zagovornici ovih događaja, brane ih i 
smatraju poželjnim, a drugi su izričito protiv smatrajući da 
ovi skupovi i obredi u sebi imaju elemente idolatrije, 
novotarije i zabranjenog - što je istina po ovom pitanju. 

Okupljanje vjernika samo po sebi nije ništa loše, niti je 
sporno organizovati neku manifestaciju u okviru šerijatskih 
normi, ali je itekako sporno otvoreno vezivanje određenih 
skupova i lokacija za neutemeljeni ibadet i smatranje istih 
sastavnim dijelom vjere - muslimani nikad do sada nisu 
imali dvojbi oko toga. 

Doživljavanje nekih voda, stijena ili kabura 
blagoslovljenim mjestima je klasično idolopoklonstvo (Širk) 
kojem u islamu nema mjesta ni pod tačkom razno, a to su 
stvari koje se na ovim mjestima nažalost praktikuju. 

Zbog toga se postavlja pitanje težimo li da budemo 
indijanci ili muslimani? 



Ima li potrebe da pored ovolikog broja prekrasnih 
(uglavnom praznih) džamija idemo u šumu ili pećinu 
klanjati pokraj kabura? 

Zbog toga bi narodu trebalo početi objašnjavati da 
pješačenje kilometrima kroz neku šumetinu da bi ibadetili 
na nekom ,,odabranom“ mjestu, ne samo da nije dobro 
djelo nego je totalno oprečno osnovnim akaidskim 
postulatima i veoma problematično za osobu koja ga 
prakticira. 

Čak i zagovornici ovih manifestacija se slažu da 
spomenuti običaji nemaju nikakve veze sa islamom i da su 
to ostaci paganskog predislamskog vjerovanja i ubačenih 
elemenata iz kršćanstva, no iz nekih drugih razloga (koji 
su samo njima poznati) pravdaju njihovo održavanje. 

Pomalo me razočara kada na televiziji svake godine 
gledam naše dede i nane kako u transu strastveno 
objašnjavaju da im je odlazak na vrelo Bune ili Ajvatovicu 
isti kao hadždž, a da gotovo niko iz zvaničnih vjerskih 
krugova i oni koji su se okitili sa dr v mr v prof... ne nalaze 
za shodno da reaguju na to i da bosanskom džahilskom 
društvu pojasne ispravvno vjerovanje i šta se može a šta 
ne u vjeri. 

Ne možemo baš uvažiti argument da su ovi događaji 
bitni zbog jedinstva jer danas ti skupovi vjernike 
razjedinjuju u najmanju ruku koliko ih i sjedinjuju. 

Ustalom, poznato nam je da se jedinstvo ne može graditi 
na nekoj bajkovitoj hikaji koja nije utemeljena ni naučno- 
historijski, a kamoli vjerski. 



Ne može se graditi ni na paganskim običajima 
pridavanja svetosti i moći određenim prirodnim pojavama 
ili kojekavim izmišljenim ličnostima i evlijama. Jedinstvo 
treba graditi na ispravnom vjerovanju i utvrđenim 
islamskim principima. 

Ne možemo reći ni da te stvari nisu trenutno najbitnije za 
nas jer se radi o samoj esenciji islama kao vjere. Ovdje 
ne govorimo o tespihu ili kapici nego o Širku kao jedinoj 
stvari koju nam Stvoritelj neće oprostiti. 

Neispravno je i posmatrati ovo kao „specifičnost 
bosanskog islama“ jer se radi o vjerskom (akaidskom), a 
ne običajnom pitanju. 

Sve dok i jedan dedo ili nana idu na Djevojačku pećinu 
doviti na kaburu ili smatraju da je Prusac „mala ćaba“, 
trebamo to tretirati kao problem. 

I nakon što smo izložili uvodni dio o materiji koju je 
neophodno obraditi kako bi se spasio onaj ko je za upute 
a jasnim se učinila stranputica onome koje ju kao put 
izabrao, neophodno je također da se pojasni sam stav 
islama u pogledu organizovanja Ajvatovice i učešća u 
njoj? 

No, prije nego li konkretno počnemo i damo Šerijatski 
propis Ajvatovici i učešća u njoj, neophodno je da 
definišemo samu Ajvatovicu i da se sa historijske strane 
osvrnemo na njenu pojavu i tradiciju, kao i da približimo 
čitateljima lik i djelo ličnosti Ajvaz-dede — Ko je i šta je on 
bio?! 



STA JE TO AJVATOVICA? 


Odgovor na to pitanje možemo naći na zvaničnom 
RIJASETOVOM web-portalu, gdje se kaže: 
“To je tradicionalno dovište bosanskih muslimana u drevno 
m gradu Pruscu, i mjesto gdje se u jednom danuokupi najv 
iše Ijudi u Bosni i Hercegovini. lako u sebi ima i vjerskih 
elemenata Ajvatovica nije samo vjerska manifestacija. 
Ona ima za cilj okupiti na jednom mjestu veliki broj 
muslimana i osnažiti ih za budućnost. 

Stoljećima su se muslimani okupljali na mjestu gdje je, 
prema kazivanjima, Ajvaz-dedina dova upućena 
Uzvišenom Bogu raspolutila stijenu i tako Prusac dobio 
toliko potrebnu vodu. Od 1 949. godine, kada su krvavo 
spriječili održavanje Ajvatovice, komunistički režim je bio 
zabranio ovu manifestaciju. To je trajalo sve do 1990. 
godine, a od tada je Ajvatovica vjerskokulturna 
manifestacija čiji se sadržaji prezentiraju nekoliko dana u 
Bugojnu, Travniku, Donjem Vakufu i Pruscu.“[2] 

Iz priloženog možemo doći do nekoliko bitnih zaključaka: 

Prvi: Ajvatovica je tardicionalno dovište bosanskih 
muslimana. 

Drugi: u sebi ima vjerskih elemenata. 

Treći: u osnovi je vjerska manifestacija. 

Četvrti: njen cilj je okupljanje muslimana. 

Peti: to je stoljećima stara tradicija. 

Šesti: povod njenog obilježavanja je Ajvaz-dedina dova 
upućena na tom mjestu. 



Spomenuto se ukratko smatra zvaničnim stavom RIJASETA 
IVZ-a, ali više od toga možemo naći na web-portalu 
organizatora te manifestacije, gdje se kaže: “Ajvatovica 
je najveća tradicionalna vjersko-kulturna manifestacija 
Bošnjaka. Danas se početak Dana Ajvatovice obilježava 
organizovanjem različitih naučnih i kulturno-sportskih 
sadržaja. Tradicionalni ceremonijalni dio Ajvatovice 
počinje paradom konjanika i pješadije. Obično travnički 
muftija biva u vrhu kolone zajedno sa okićenim jahačima. 

Bajraci, konji, tekbiri, ilahije su sastavni dio duha 
Ajvatovice. Povorka se približava šehidskim mezarjima iz 
doba sultana Fatiha i uči fatihu. Na Cardak-han povorka 
izbija u vrijeme sabah-namaza. Nakon klanjanja sabaha 
uči se i Ja’sin prusačkim šehidima i svim šehidima Bosne i 
Hercegovine. Zatim se nakon vrućeg čaja ili kahve vrši 
prozivka bajraka i formiranje ajvatovačke povorke. Na 
čelu je, kao i uvijek, bajrak Ajvaz-dedin, a iza njega 
ostali bajraktari, pješaci i konjanici. 

Uče se ilahije i tekbiri cijelim putem sve do Ajvaz-dedine 
stijene na kraju koje se povorka zaustavlja. Tu se uči sura 
Feth i dova. Po završetku ovog dijela puta povorka izbija 
na ajvatovičku livadu na vrhu koje se nalazi pripremljena 
bina sa koje opet prigodni program izvode horovi ilahija 
i kasida. Ova posebna prilika se koristi za obraćanje 
uglednih vjerskih ličnosti. Podne namaz predvodi Reisu-I- 
ulema nakon čega je završen ovaj tradicionalni dio 
Ajvatovice.” 

Dalje se kaže: “Ajvaz-Dedo, po kojem su vrelo i okolica 
dobili ime Ajvatovica, došao je u današnji Prusac s Istoka 
poslije turskog osvajanja Bosne. Bio je učen i nadasve 
poduzetan čovjek koji je neumorno radio na 
unapređivanju svog novog zavičaja i prosvjećivanju 
naroda. Kroz Prusac teče rijeka Prensa (nekadašnji naziv 



i samog naselja), koja ni u to vrijeme nije bila za piće, a 
niti brojni bunari dovoljni za potrebe mjesta. Predaja 
kaže da je Ajvaz-Dedo nedaleko od Prusca našao snažno 
vrelo, ali prema mjestu zakrčeno stijenom dugom 74 
metra i visokom oko 30 metara. Stijena je ometala 
provođenje vodovoda, pa se ovaj poduzetni i pobožni 
dobrotvor 40 dana uzastopce ranim sabah-namazom 
obraćao Svevišnjem da stijenu rastavi. Četrdeseto jutro 
učeći nakon namaza Ajvaz-Dedo zaspi i usnije da su se 
dva bijela ovna sudarila i rastavila stijenu. Prenuvši se iz 
sna, ugleda stijenu rastavljenu. Duž nastalog koridora 
kroz stijenu, položene su uskoro drvene cijevi kroz koje je 
potekla voda u Prusac. U znak Božije blagodati Ijudi su 
počeli pohoditi mjesto gdje se desilo raspuknuće 
stijene. Ne zna se pouzdano kada je prvo “pohođenje 
Ajvatovici” održano. 

Zanimljivo je da “pohod Ajvatovici” svoje periodično 
vremensko određenje nalazi u tradiciji zemlje Bosne, 
budući se početak ne vezuje niti za hidžretski kalendar 
niti za jedan od dva jedina konstitutivno određena 
muslimanska blagdana. Naime, obilježavanje Dana 
Ajvatovice pada u svaki sedmi ponedjeljak po Jurjevu (ili 
Jujrevu).” 

Također se kaže: “Ta raspukla stijena nosi ime po 
legendarnom Ajvaz-dedi. Njemu se pripisuje da je 
preveo sve Ijude sela Vesele na islam, kao i da je doveo 
vodu drvenim cijevima kroz stijenu za grad. Čini se, 
međutim, da je vjerovatnije, ako se uzme da je Ajvaz- 
dedo živio u drugoj polovini XVII stoljeća i kult Ajvatovice 
poznijeg postanka i tog vremena. 

Dova se na Ajvatovici činila sedmog ponedjeljka poslije 
Jurjeva, uz prisustsvo više hiljada hodočasnika koji bi 



dolazili pred stijenu organizovano pod bajracima. Ovo je 
ustvari i početak vjerovanja, molitve i učenja Ajvatovice.” 

Kaže se dalje: “Poslije smjene Mehmed-bega i dolaska u 
Bosnu Skender-bega, odnosno poslije osvajanja Bosne, u 
ove krajeve došla je jedna osoba pohvalnih svojstava iz 
krajeva Anadolije, po imenu Uvejz-dede. Tom prilikom 
naselio se u kasabu Prusac, koja se u to vrijeme ubrajala 
među veće kasabe. Godinama je ulagao veliki trud u 
vjersko prosvjećivanje stanovništva pomenute kasabe i 
širio islamsko obrazovanje. On je bio taj uzrok prelaska 
stanovnika tog kraja na islam. Svo kršćansko stanovništvo 
sela Vesele, u spomenutom kadiluku, primilo je islam 
zahvaljujući poticajnom djelovanju spomenutog učenjaka. I 
njihov svećenik po imenu Panča učio je pred Ajvaz-dedom 
i u jednoj godini uspio naučiti napamet časni Kur’an, pa su 
ga tamo postavili za muallima u mektebu. On je Boga 
molio da njegovi potomci, s oca na sina, budu muslimani. 
Zaslugom spomenutog učenjaka, muslimansko stanovništvo 
navedene kasabe prilično se uvećalo, a i dalje se 
širilo. Budući da nije bilo dovoljno vode za piće, mjesno 
stanovništvo se mučilo i oskudijevalo vodom u Pruscu. Nije 
bilo u blizini izvora koji bi se tamo doveo, a u mjestu 
Ajvatovici, pet čejreka sata hoda udaljenoj od spomenute 
kasabe, izvornu vodu pregrađivala je jako velika stijena. 

Ova potreba stanovništva, koja se prenosi predajom, 
zadovoljena je pokretanjem duhovnih snaga spomenutog 
šejha. On se sklonio pod okrilje Božijeg spasa i svakog 
jutra, prije izlaska sunca, na spomenutoj stijeni, izlazio je 
na brežuljak i tu boravio u pobožnosti, moleći da se 
spomenuta stijena Božijom svemoći, raspukne. Tako je 
činio punih četrdeset dana. Cetrdesetu noć usnio je da se 
stijena rascijepila i da voda teče. U zoru se digao i sa 
muridima i učenicima otišao do spomenute stijene i vidio 
kako je, uistinu, stijena raspukla po sredini i voda teče. 



Tamo je uzvišenom Bogu iskazao veliku zahvalnost učeći 
dovu, a onda je u znak velike radosti ispaljeno iz pušaka. 
Iza toga napravljeni su čunkovi i voda dovedena u 
kasabu Prusac. Treba naglasiti da je voda iz stijene kao 
opomena i sjećanje. Opomena na Allahovu svemoć, a 
sjećanje na srce i dovu, što bješe jače od kamena. 

Izvor koji se pije i na kome se žeđ ugasi, žeđ koja je 
potekla iz duše željna spoznaje, željna potvrde za 
istinom. Historija je to koja se ne piše, nego očima 
osvjedočava. Susret je to najtvrđeg i najmekšeg, kamena 
i duše čovječije. Ovdje vrijeme kao da nema vrijednost. 
Sve je dio vječnosti pred kojom Ijudski um stoji i prelazi u 
sfere koje ga nadmašuju. Vjera je to čovječe, vjera koja 
nema ogradu niti granice... Eto, to je Ajvaz-dedo, to je 
bistri izvor vode, to je Ajvatovica dovište vjernika 
muslimana koje se ne zaboravlja nikada, pa ni onda 
kada je bila zabranjena. 

Muslimani su, kao uspomenu na Ajvaz-dedu i dovođenje 
vode u grad, počeli posjećivati Ajvatovicu i učiti dove, 
poklanjajući se tom čovjeku i Bogu uz zahvalnost što je 
uradio. Konjanici, razna šarolika bosanska nošnja, učenje 
illahija, organizovanje bajraktara i povorki, molitve za 
mir, za kišu i sunce, za dobru rodnu godinu, poštivanje i 
čuvanje vrela i vode, zelenila i svega što čovjeku treba, 
postalo je vrijednost Ajvatovice. Nisu za dane Ajvatovice 
bili samo bajraktari i konjanici, niti samo učenje dova. U 
danima Ajvatoavice održavaju se razne kulturne, naučne i 
sportske manifestacije.” 

Još se spominje: “Ajvatovica je specifičan islamski običaj, 
ima autohtoni karakter, prerastao iz bogumilskih molitvi 
za kišu, plodnost i zaštitu Ijetnih usjeva, kao dokaz da i 
dova na Ajvatovici sadrži elemente proljetnih molitvi za 
dobru godinu, može se navesti okolnost što nakon 



održane dove pojedini težaci hodočasnici, obijaju i kupe 
prašinu sa Ajvaz-dedine stijene, da bi njome posuli svoje 
njive i livade, «kako bi rod što bolje ponio». I legenda o 
Ajvaz-dedi spominje sušne godine...” (Pogledati 

www.aivatovica.org.ba/aivatovica ). 

Također, informaciju više o ovom događaju nalazimo i na 
oficijelnoj stranici Wikipedie gdje stoji: „Ajvatovica je 
najveće dovište muslimana u Evropi i jedno od najstarijih u 
Bosni. Ajvatovica je duboko ukorijenjena u 
identitet Bošniaka sa tradicijom dugom pet stotina 
godina. Smještena je u podnožju planine Suljage i 
udaljena šest-sedam kilometara od starog grada Prusca, 
nekadašnjeg Akhisara (Bijeli Grad), izuzetno značajnog 
urbanog centra za vrijeme Bosanskoa pašaluka . 
Ajvatovica je specifičnost bosanskih muslimana, jer ima 
autohtoni karakter, prerastao iz tradicija Crkve 
bosanske odnosno krstianskih/boaumiliskih molitvi za kišu, 
plodnost i zaštitu Ijetnih usjeva. Tradicija Ajvatovice se 
veže za staru tradiciju Bosne, na način da početak 
Ajvatovice pada sedmoga ponedjeljka po Jurievu. 
umjesto određivanja početka po hidž retskom ka l endaru . 

Ne zna se pouzdano kada je prvi pohod Ajvatovici 
održan, ali se zna da je Ajvatovica dobila ime po Aivaz- 
dedj, islamskom učenjaku i dervišu koji je živio u 1 5. 
vijeku. Ajvaz-dedo je došao u Bosnu sa sultanom Fatihom 
II 1463. godine i dobio zadatak da u Skoplju^ širi Islam. 
Ajvaz-dedo je Bošnjacima objašnjavao islam na blag i 
primjeren način, prije svega na ličnom primjeru. Pomagao 
je mještane i rješavao njihove svakodnevne probleme, što 
je karakteristično za sufije tog doba. Za Ajvaz-dedu 
legenda kaže da je pronašavši dobro planinsko vrelo 
nastojao dovesti vodu u Prusac, koji je oskudijevao 
vodom. Nedaleko od samog vrela ispriječila mu se stijena 
duga 74, široka 30 metara. Narodna predaja kaže da 



se Ajvaz-dedo četrdeset dana uzastopno ranim sabah- 
namazom obraćao Boau da stijenu rastavi. Cetrdeseto 
jutro učeći dovu nakon sabah-namaza je zaspao i u snu 
vidio kako su se dva bijela ovna sudarila i stijena se 
rastavila. Kada se probudio vidio je stijenu rastavljenu. 
Nakon toga je Ajvaz-dedo sagradio vodovod od drvenih 
tomruka (cijevi) i proveo ga kroz spomenutu stjenu do 
Prusca. Nije poznato koliko je ovaj vodovod bio u 
ispravnom stanju iza smrti Ajvaz-dede, ali se zna da je 
prvi popravak vodovoda izvršio Seih Hasan Kafi Pruščak . 
Zatim ga je obnovio bosanski namjesnik Miralem-paša 
početkom 1 785 . godine. Ovaj vodovod koristi Pruščacima 
sve do 1931 . godine kada je higijenski zavod iz Bania 
Luke napravio moderan vodovod. 

Pohod Ajvatovici podrazumijeva i određenu ceremoniju 
koja se sastoji iz: klanjanja sabah-namaza na 

otvorenome, polaska do mjesta okupljanja gdje se uči 
kur'anska sura Jasin, pijenja kahve ili čaja, formiranja 
povorke kojnanika na čijem čelu se nalazi bajraktar koji 
nosi bajrak Ajvaz-dede, učenja ilahija, izgovaranja 
tekbira (Allahu ekber - Bog je najveći), prolaska kroz 
stijenu, učenja kur'anske sure Feth (Pobjeda), te vaza 
(predavanja) na livadi i zajedničkoga klanjanja podne- 
namaza na otvorenome. 

Nakon 1 946 . godine, Ajvatovica je bila zabranjena od 
tadašniih komunističkih vlasti. Tradicija se obnavlia 1 990 . 
godine i otad desetine hiljada muslimanskih vjernika 
ponovno dolazi na Ajvatovicu. Današnja Ajvatovica se 
obilježava u vidu manifestacije "Dani Ajvatovice" širom 
Bosne, a posebno u općinama Srednje Bosne ( Gornji 
Vakuf, Donji Vakuf. Bugoino. Travnik ). dok se centralna 
manifestacija održava u Pruscu. Jubilarna, 500. 
manifestacija je održana u junu 2010. (Pogledati 

http://bs.wikipedia.org/wiki/Aivatovica ). 



КО ЈЕ AJVAZ-DEDO? 


Prema legendi, Ajvaz-dedo je živio i djelovao u Pruscu. U 
njegovo doba u Pruscu nije bilo tekuće vode. Ajvaz-dedo 
je iznad Prusca pronašao vrelo do kojeg je bilo teško 
doći zbog strmog i krševitog puta. Voda iz ovog vrela 
nije mogla dolaziti do Prusca zbog stijene koja se 
ispriječila ispred nje. Na ovu stijenu je Ajvaz-dedo išao 
sedam ponedjeljaka po starom Jurjevu i Bogu dovu činio 
da se stijena rascijepi i da kroz nju voda u Prusac dođe. 
Taman kada je navršio erbein — četrdesetu jutarnju dovu, 
vidje u snu kako su se dva ovna sudarila pa odmah 
rastavila. Sutradan kada je opet došao, našao je stijenu 
na dvije strane rastupljenu, te je kroz nju vodu do Prusca 
proveo. 

Premda nema ni jednog muslimana u Bosni i Hercegovini, 
pa i šire, koji nije čuo za Ajvaz-dedu i legendu o njemu, 
ipak historičari još uvijek nisu došli do čvrstih dokaza o 
tome ko je Ajvaz-dedo i kada je živio? 

Povjesničari se slažu da je bio historijska ličnost i to je sve. 
Postoje dva mišljenja o porijeku Ajvaz-dede i vremenu u 
kojem je živo. 

Prema prvom, Ajvaz-dedo je iz Anadolije došao u Bosnu 
nakon osvojenja i nastanio se u Pruscu. O njegovom životu 
i djelovanju u Muvekkitovoj povijesti Bosne stoji: „Poslije 
osvojenja Bosne, u Bosnu je došla jedna osoba pohvalnih 
svojstava iz krajeva Anadolije, po imenu Uvejz-dede. Tom 
prilikom naselio se u kasabu Prusac, koja se ubrajala 
među veće kasabe. Godinama je ulagao veliki trud u 
vjerskom prosvjećivanju stanovništva spomenute kasabe i 



širenju islamskog obrazovanja, i tako bio uzrokom 
prelaska na islam stanovnika toga kraja. Sve kršćansko 
stanovništvo sela Vesela, u spomenu-tom kadiluku, primilo 
je islam zahvaljujući poticajnom djelovanju spomenutog 
učenjaka. I njihov svećenik po imenu Panča učio je pred 
navedenim i u jednoj godini uspio naučiti napamet časni 
Kur'an, pa su ga tamo postavili za muallima u mektebu. 
On je Boga molio da njegovi potomci, s oca na sina, budu 
muslimani. Zaslugom spomenutog učenjaka, muslimansko 
stanovništvo navedene kasabe prilično se uvećalo, a i 
dalje se širi.“ Slične informacije vezane za datum, 
porijeklo i djelovanje Ajvaz-dede nalazimo u sarajevskoj 
Salnami za 1877-8., godinu, te kod drugih pisaca koji su 
istraživali život ovog prusačkog velikana . 

Prema drugom mišljenju Ajvaz-dedo bio je bogumil, 
zapravo, jedan od čelnika Crkve bosanske. U svom 
poznatom djelu Historija bosanskih bogumila Salih 
Jalimam tvrdi da je historijski utvrđeno da je Ajvaz-dedo 
bio bogumil, te da je vidljiva asocijacija na relaciji dedo- 
did bosanskih bogumila. Međutim interesantno je, kako to 
primjećuje Edin Šaković, da dr. Jalimam ne navodi izvore 
iz kojih je vidljivo da je Ajvaz-dedo bio bogumil, niti o 
kakvoj se asocijaciji radi na relaciji dedo-did. 

Mišljenje da je Ajvaz-dedo porijeklom iz naše zemlje 
zastupa i dr. Muhamed Hadžijahić, jedan od najpoznatijih 
bošnjačkih historičara XX vijeka. Interesantno je da 
Hadžijahić u dva različita teksta datira Ajvaz-dedu u dva 
različita perida. Na osnovu Ajvaz-dedine kaside koja 
navodno govori o prodoru kralja Matijaša u Bosnu, a koji 
se desio 1480. godine, dakle u prvim godinama 



islamizacije, Hadžijahić je iznio stav da je Ajvaz-dedo bio 
alhamijado pjesnik, te da je njegova kasida najstarija 
alhamijado pjesma u Bosni i Hercegovini. Sedam godina 
kasnije u tekstu pod naslovom „Pećina u Brateljevićma 
kod Kladnja kao kultno mjesto" objavljenom u Glasniku 
VIS-a, Hadžijahić kaže: „lako se Ajvaz-dede obično 
vremenski situira u prvo doba islamizacije, smatramo da 
se njegovo djelovanje ima datirati u kasnije doba, čak u 
drugu polovicu XVII stoljeća. On je moguće i jedan od 
naših alhamijado pjesnika. O svemu tome bit će 
raspravljano u posebnom radu o Ajvaz-dedi i njegovoj 

pecini . 

Na žalost, dr. Hadžijahić je umro nekoliko godina kasnije 
(1986.) i, koliko je meni poznato, nije uspio u svojoj 
namjeri da objavi članak o Ajvaz-dedi i njegovj pećini. 

(Pogledati: www.preporod.com/index.php/viera/islamske-teme/1278-prusa- 

ajvaz-dedo.html ). 



SAVRSENSTVO SERIJATA I OPASNOST 
„BOSANSKOG TRADICIONALOG ISLAMA“ 

Primier Allahovog šerijata je kao primjer Nuhove lađe, 
onaj ko se ukrca u tu lađu, bit će sigurno spašen, a onaj 
koji to odbije, utopit će se i stradati. I kao što se istina i 
zabluda ne mogu nikada sresti na sredini puta, tako isto 
se ne mogu sresti i spojiti islam koji je Allah objavio i 
novotarije koje su Ijudi protokom vremena uvodili i 
pripisivali islamu. 

Nažalost, i pored jasnih Allahovih, džellešanuhu, i 
Poslanikovih, sallallahu alejhi ve sellem, upozorenja na 
opasnost i pogubnost novotarija, neki Ijudi koji islamu 
pripadaju su, iz samo njima poznatih razloga, pokušali u 
čisto i nepatvoreno islamsko učenje i vjerovanje ubaciti 
različite vidove novotarija koje se u potpunosti kose sa 
islamom. 

Eklatantan primjer takvih novotarija su i tzv. dovišta u 
Bosni i Hercegovini koja su vremenom postala neodvojivi 
dio bošnjačko-islamske tradicije. 

I da stvar bude još gora, ta dovišta se svake godine, 
početkom proljeća pa do kraja Ijeta, zavisno o kojem se 
dovištu radi, organiziraju pod pokroviteljstvom Islamske 
zajednice u BiH iako takvi običaji nemaju utemeljenje u 
islamu i nisu poznati nigdje drugo u islamskom svijetu. 
Dovišta nikla na paganskim svetištima U našim krajevima 
postoje mnoga mjesta koja se smatraju odabranim i 
blagoslovljenim i poznata su kao dovišta poput: 



Ajvatovice kod Prusca, zatim Karići kod Vareša, Divič kod 
Zvornika, Buna u Blagaju kod Mostara, Dobre vode kod 
Foče, Brateljevićka pećina kod Kladnja itd. 

Ako kažemo da su ta dovišta novotarija i da nemaju 
uporišta u islamu, kako su onda nastala i zašto su 
uvedena u praksu bosanskih muslimanal? Prije svega 
treba reći da je na temelju histori jskih činjenica i 
podataka utvrđeno da se većina spomenutih i 
nespomenuti dovišta u Bosni i Hercegovini nalazi na 
mjestima nekadašnjih bogumilskih hiža. 

Naime, poznato je da Crkva bosanska nije imala 
sakralnih objekata i odlučno je zabranjivala njihovu 
gradnju. Umjesto toga izabirana su mjesta u prirodi na 
otvorenom — po nekim tvrdnjama to su bila stara 
paganska svetišta. Ova mjesta su se još zvala i crkvišta. 
Po svemu sudeći, bogumilsko stanovništvo koje je primilo 
islam, zadržalo je sjećanje na ta mjesta pretvorivši ih u 
tzv. dovišta. Dove pod otvorenim nebom održavale su se 
u tačno određene dane u godini koji nisu bili vezani za 
hidžretski kalendar. 

Dove su u pravilu održavane utorkom, pa ih je narod još 
zvao i dove "utorkovače”. Ono što je sa akaidskog 
stanovišta potpuno pogrešno i nedopustivo, jer 
predstavlja udar na temelje islamskog vjerovanja, a na 
što rijetki pojedinci iz krovne vjerske institucije Bošnjaka 
skreću pažnju, jeste činjenica da većina onih koji posjećuju 
ova mjesta vjeruju da je ibadet u njima bolji od ibadeta 
na drugim mjestima, vjeruju naprimjer da kamenje na 
Ajvatovici krije u sebi čudotvornu moć, da liječi mnoge 



bolesti i da se na tom mjestu dova sigurno prima. Da 
stvar nije nimalo bezazlena svjedoči i to što Ijude koji 
posjećuju Ajvatovicu nazivaju hodočasnicima, a termin 
hodočasnik u arapskom jeziku ima samo jedno značenje — 
hadžija. 

Zato nije čudo što je Ajvatovica u narodu poznata i kao 
"Mala Ćaba". Indolentan odnos i prešućivanje takvih 
pojava od strane Islamske zajednice u najmanju ruku je 
zabrinjavajući, jer to znači prešućivanje opasnog 
sujevjerja koje je samo po sebi jedan vid neoprostivog 
grijeha — širka. Osim toga, predstavnicima Islamske 
zajednice poznato je, kako smo već kazali, da mnogi 
historijski izvori, koji su vjerovatno i najbliži istini, govore 
da su sva dovišta u Bosni i Hercegovini samo naslijeđe 
paganske tradicije obojene islamom i islamskom 
terminologijom i da su nikla na najobičnijim narodnim 
predanjima i legendama. 

Tako mnogi historičari kažu da je naprimjer Ajvaz-dedo 
bio bogumil, zapravo, jedan od čelnika Crkve bosanske. 
U svom poznatom djelu "Historija bosanskih bogumila", 
Salih Jalimam tvrdi da je historijski utvrđeno da je Ajvaz- 
dedo bio bogumil zbog molitve na starobogumilskoj hiži, i 
zbog prefiksa "dedo", jer su najviši bogumilski 
dostojanstvenici imali titulu "did, djed." 

Što se tiče Djevojačke pećine, ona je uz Ajvatovicu 
najveće dovište u BiH, a za nju je također vezana 
legenda o djevojci čiji se mezar nalazi na uzvišenju na 
kraju pećine. U narodu važi uvjerenje da umivanje vodom 
koja curi niz zidove pećine donosi zdravlje. Legende pune 



sujevjerja i širka Slična se legenda veže i za dovište 
Dobre vode koje je smješteno nedaleko od sela Zarudina 
u općini Foča. Naime, Dobre vode su u narodnoj legendi 
vezane za dvojicu "evlija”, šejha Murata i njegovog sina 
šejha Saliha čiji se mezari nalaze u turbetu koje je 
sagrađeno u zaseoku Zarudini. Bošnjaci svake godine idu 
na to dovište, jer su ubijeđeni da je to blagoslovljena 
voda koja ima čudotvornu moć. Postoji legenda koja kaže 
da je jednog Ijeta u vrijeme žetve i vrševine, Salih, sin 
šejha Murata, bio u vojsci tadašnje Turske carevine. 

Šejh Murat je vrhao žito na guvnu koje se nalazilo nešto 
ispod današnjeg turbeta. I kada je bio u pola vršaja, 
napustio je vršaj, uzeo je vile sa kojima je pretresao još 
neovršeno žito i počeo da udara po koprivama i havdici 
ponikloj uz ogradu. Kada se njegov sin Salih vratio sa 
fronta, nakon što su se ispitali za zdravlje, šejh Murat je 
upitao sina kako je bilo na toj vojni. Sin Salih je 
odgovorio: "Babo, da onaj dan ne bi tvojih vila, svi bismo 

izginuli . 

Dakle, šejhove "mubareć” vile spasile su tursku vojsku u 
odlučujućem momentu i one su bile važnije od kompletnog 
naoružanja i silne turske vojske. Osim što niko normalan 
neće povjerovati u ovu bajkovitu hićaju, jer je svojevrsni 
napad i uvreda za Ijudski intelekt, ona je još upitnija sa 
čisto vjerskog aspekta, jer je puna širka i pripisivanja 
moći vilama koje se nalaze u rukama nekakvog šejha. 

Pitamo se samo zbog čega su onda Turci išli u tolike bitke 
i gubili vojnike kad su jednostavno sultani mogli 
angažirati šejhove da mlate vilama i grabljama po 



koprivama i halugama i priskrbiti sebi sigurne pobjede. 
Očito je da su turski sultani i kapetani, a posebno ulema, 
bili daleko od vjerovanja u legende, a blizu prirodnog 
islamskog vjerovanja koje im nije dalo da se survaju u 
ponor sujevjerja. Za svoj ummet najviše se bojim imama 
zabluđivača Zašto se onda kod Bošnjaka vjera islam i 
njeni veličanstveni propisi zamjenjuju kojekakvim 
običajima koji su daleko od vjerel? I zašto muslimani, 
umjesto da zahvaljuju Allahu na blagodati islama, 
izmišljaju novotarije u vjeri od kojih nikakve koristi 
nemajul? Jer, onaj ko poznaje islam i ko je osjetio slast 
života u okrilju Allahove upute, ni za šta na svijetu ne bi je 
mijenjao. 

To je lijepo objasnio Ibn Tejmijje, rahmetullahi alejhi, 
kada je kazao: "Onaj ko zna kakve su se sve novotarije 
uvukle u vjeru, molitve, ibadete i praznike ehlul-kitabija i 
drugih naroda i koliko ih je to udaljilo od istine koja im je 
bila objavljena i kakvu štetu im je to prouzrokovalo, iako 
su njihovi učenjaci i svećenici priznavali da im te običaje 
poslanici nisu propisali i naredili, taj će povećati svoju 
zahvalnost Allahu na islamu." 

Zatim, zašto vjerske vođe, odnosno oni kojis u se okitili sa 
dr., mr., prof... staju iza takvih projekata umjesto da se 
bori protiv njih? 

Novotarije ionako lahko nalaze svoje mjesto kod 
priprostih masa, što potvrđuju mnogi kur’anski ajeti i 
hadisi Allahovog Poslanika, sallallahu alejhi ve sellem, a 
kamoli kada ih oni koji se pripisuju znanju i vođe jednog 
naroda podržavaju, jer narod se povodi za svojim 



vođama i ne pita je li ispravno ili nije ono u šta ih 
pozivaju . 

Upozoravajući na opasnost novotarija, Sufjan Sevri, 
rahmetullahi alejhi, je rekao: "Novotarija u vjeri je draža 
šejtanu od grijeha koji neko počini, jer se Ijudi vjernici 
kaju zbog počinjenih grijeha, a zbog novotarije se neće 
pokajati." A neće se pokajati zbog novotarije zato što je 
smatraju dobrim djelom i za nju očekuju nagradu, pa 
kako da se od sevaba pokaju. Kad god je ulema bila na 
visini zadatka, novotarije su teže nalazile mjesto u narodu 
i čistota vjere bila je sačuvana i nepomućena. 

A kakav su odnos istinski učenjaci imali prema novotariji, 
svjedoči predaja koju bilježi imam Seferaini u kojoj stoji 
da je halifa Omer, radijjallahu anhu, čuo da neki 
muslimani odlaze kod drveta pod kojim su se ashabi 
zakleli na vjernost Muhammedu, sallallahu alejhi ve 
sellem, na Hudejbiji, i tu su klanjali namaz i tražili pod tim 
drvetom blagoslov i berićet, pa je Omer, radijjallahu 
anhu, odmah naredio da se to drvo posječe bojeći se da 
se ta novotarija ne proširi u narodu i da ne izazove 
smutnju. Brigu za čuvanje sunneta možemo naučiti i od 
našeg velikog alima Mehmeda Handžića koji je, 
sažalijevajući i upozoravajući muslimane u i oko Prusca, 
govorio: "Tako je naprimjer neuki i priprosti dio našeg 
bosanskohercegovačkog muslimanskog svijeta postavio u 
vezi s nekim Ajvaz-dedom svetkovinu, koju nazivaju 
Ajvatovica, a sastoji se u tome da se u određeni dan 
svijet sakupi nedaleko od Prusca, posjeti kabur Ajvaz- 
dedin i kod nekakve stijene uče razne dove. 



То se toliko kod seljaka uvriježilo, da ga smatraju, kako 
to običavaju reći, 'malim hadžom'." 

Ovakve primjere trebaju slijediti imami i ulema, a ne 
povlađivati narodu radi nekih dunjalučkih interesa i ne 
povoditi se za vrlo krhkom i neodrživom argumentacijom 
onih koji spomenute novotarije svrstavaju u "bid’a 
hasene” — ‘’lijepe novotarije”, niti za onima koji u tim 
dovištima vide priliku oživljavanja i očuvanja naše 
tradicije i nacionalnog identiteta. 

Jednostavno zbog toga što nije naš adet da gradimo i 
čuvamo nacionalni, a još manje vjerski identitet i tradiciju 
po šumama i gorama - to je običaj nekih drugih naroda. 

I Ijudi koji poznaju šerijat, a njih u Bosni i Hercegovini 
danas, hvala Allahu, ima nemali broj, ako ne žele sebe 
prepoznati u hadisu Allahovog Poslanika, sallallahu alejhi 
ve sellem: "Za svoj Ummet najviše se bojim imama 
zabluđivača", moraju imati na umu i to Ijudima objasniti, 
da svetost mjesta i vremena određuje samo Allah, 
džellešanuhu. 

Čovjek nije Zakonodavac da bi određivao koje je mjesto 
sveto ili koje je vrijeme sveto. 

Poslanik, sallallahu alejhi ve sellem, podučio nas je da na 
Zemlji postoje tri mubareć (sveta) mjesta, kada je rekao: 
"Ne poduzima se putovanje osim radi posjete triju 
džamija: EI-Mesdžidul-harama, moje džamije u Medini i 
Mesdžidul-aksa." (Hadis bilježi imam Buharija). 

Sva ostala dovišta i svetišta su novotarije, njih su Ijudi 
izmislili i proglasili ih svetim čineći tako veliki grijeh. 



Zbog opasnosti koje u sebi nosi svaka novotarija, ne smije 
se šutke posmatrati i prelaziti preko njihovog uvođenja i 
prakticiranja, jer bi u tom slučaju šutnja značila 
odobravanje. 

STAV ISLAMA U POGLEDU 
ORGANIZOVANJA AJVATOVICE I UČEŠĆA 

U NJOJ? 

Islam kao savršena vjera nije ostavila niti jedan segment 
Ijudskog života a da to nije pojasnila, a ponajviše oko 
čega je bazirana ova vjera i zbog čega su ustvari poslati 
vjerovjesnici, obavjeljene knjige, vođen džihad... jeste 
ustvari POZIV U OBOŽAVANJE ALLAHA JEDINOG I 
KLONJENE ŠIRKA I NOVOTARIJA KOJE VODE KA ŠIRKU. 

Imajući u vidu prethodne riječi namaće se potreba da se 
odgovori na neka važna pitanja koja su direktno u svezi s 
Ajvatovicom i općenito svim ,,dovištima“ i ,,mubarek“ 
mjestima koje je bošnjački (džahislki) narod uzeo kao 
svetkovine i predmetom ibadeta pa čak i obožavanja. 

Dakle, kakav je sud i stav islama u pogledu da li je 
ispravno i u islamu utemeljeno (dozvoljeno) sljedeće: 

-posebno određivanje nekog mjesta i vremena za 
činjenje dove, 

-poduzimanje putovanja radi pohođenja (posjete) nekog 
mjesta, 



-ponavljcmje posjete nekog mjesta svake godine radi 
činjenja dove, 

-posjeta nečijem kaburu u određeno vrijeme i 
ponavljanje te posjete svake godine, 

-poduzimanje putovanja radi posjete nečijem kaburu, 

-organizovanje ovakvih skupova, 

-odazivanje i učešće na ovakvim skupovim. 

Prethodno smo kazali da je ova vjera usavršena riječima 
Allaha, azze ve dželle: “Sada sam vam vjeru vašu 
usavršio i blagodat Svoju prema vama upotpunio i 
zadovoljan sam da vam islam bude vjera.” (Prijevod 
značenja sura Al-Maida, ajet broj 3). 

Hafiz Ibn Kesir, rahmetullahi alejhi, u komentaru (tefsiru) 
ovoga ajeta kazao je: “Riječi Uzvišenog: "Danas sam vam 
vjeru vašu usavršio i blagodat Svoju prema vama 
upotpunio i zadovoljan sam da vam islam bude vjera." 
Ovo je najveća blagodat Uzvišenog Allaha prema ovome 
Ummetu, kada im je vjeru učinio savršenom i potpunom 
tako da nemaju potrebe za drugom vjerom, niti za nekim 
drugim vjerovjesnikom pored svoga, Allahov blagoslov i 
spas neka je na njega, jer ga je Uzvišeni Allah učinio 
pečatom vjerovjesnika i poslao ga svim Ijudima i džinima, 
pa je dozvoljeno samo ono što je On dozvolio, a 
zabranjeno je ono što je On zabranio i nema nikakve 
vjerske stvari, a da je On nije uzakonio . 

Sve ono što je saopćio sušta je istina u kojoj nema nikakve 
laži niti nedosljednosti, kao što i kaže Uzvišeni: "Riječi 



tvoga Gospodara vrhunac su istine i pravde", tj. vrhunac 
istine u saopćavanju i vrhunac pravde u imperativima i 
zabranama. Pa kada im je usavršio vjeru, blagodat je 
bila potpuna . 

Poradi ovoga Uzvišeni kaže: "Danas sam vam vašu vjeru 
usavršio i blagodat Svoju prema vama upotpunio i 
zadovoljan sam da vam islam bude vjera", tj. budite vi 
zadovoljni sa njime za sebe, jer je to vjera s kojom je 
zadovoljan Allah, s kojom je poslao Najboljeg od časnih 
poslanika, preko kojeg je poslao Najslavniju knjigu . 

Poslije ovoga ajeta vjernici muslimani neće imati nikada 
potrebu za nekakvim dodavanjem, jer je Uzvišeni Allah 
već učinio islam savršenom vjerom i neće ga nikada 
okrnjiti i zadovoljan je s njim, pa ga neće nikada 
odbaciti. Ovaj ajet je objavljen na Dan Arefata. Poslije 
njega nije objavljeno nešto što je dozvoljeno ili je 
zabranjeno, a Allahov Poslanik, sallallahu alejhi ve 
sellem, poslije Arefata preselio je na ahiret (nakon 
osamdeset i jednog dana. 

Prenosi imam Ahmed od Tarika bin Šihaba / 24/, da je 
neki jevrej došao do Omera bin El-Hattaba i rekao: 
"Zapovjedniče pravovjernih, vi, uistinu, imate jedan ajet u 
vašoj knjizi - koji da je nama jevrejima objavljen - mi 
bismo uzeli dan njegove objave za praznik." On je 
upitao: "A koji ajet?" Odgovorio je: "Riječi Uzvišenoga: 
"Sad sam vam vašu vjeru usavršio i blagodat Svoju 
prema vama upotpunio ". 

Tada Omer reče: "Tako mi Allaha, ja znam dan u kojemu 
je objavljen Allahovom Poslaniku, sallallahu alejhi ve 



sellem, a i sahat u kojemu je objavljen Allahovom 
Poslaniku, sallallahu alejhi ve sellem. Bilo je to u 
predvečerje na Arefatu i to u Petak." Prenose ga El- 
Buhari, Muslim, Et-Tirmizi i En-Nesai. O ovome su 
preneseni mutevatir hadisi u čiju vjerodostojnost nema 
nikakve sumnje, a Allah najbolje zna.“ (Pogledati Tefsir 
Ibn Kesir, komentar sure Al-Maide ajet broj 3). 

Prema tome, nijedan događaj niti postupak ne izlazi iz 
okvira jednog od pet šerijatskih propisa i to: FARZ 
(obaveznog) ili HARAM (zabranjenog) ili MUSTEHAB 
(preporučenog) ili MEKRUH (pokuđenog) ili pak MUBAH 
(dozvoljenog) . 

Svaki govor o islamu i njegovim propisima mora biti 
potkrijepljen validnim šerijatskim dokazima (Kur'anom i 
Sunnetom) i nikome nije dato pravo i mogućnost da govori 

0 ovome po svojim pretpostavkama i mišljenjima. 

Sve gore spomenute aktivnosti vezane za Ajvatovicu 
nemaju svoje osnove niti utemeljenja u islamu i njegovim 
jasnim i čistim propisima. To je jedna negativna novotarija 
(bidat) u vjeri koja je zabranjena da se čini jasnim 
hadisima Allahovog poslanika Muhammeda, sallallahu 
alejhi ve sellem, koji kaže: "Ko uvede u ovu našu vjeru 
ono što nije od nje odbačeno je".(Hadis je Muttefekun 
alejh). 

1 kaže Poslanik: "Najgore stvari su novotarije u vjeri, a 
svaki bid'at (novotarija) je dalalet (zabluda)." (Hadis 
bilježi imam Muslim). 



Тако је određivanje nekog mjesta ili vremena za činjenje 
dove, što nema osnove u Šerijatu i dokaza u islamu, 
izmišljeno i uvedeno u ibadet (dovu) koji je iako u osnovi 
utemeljen, učinilo novotarijom (bidatom) koji se ne smije 
činiti jer mu je dodato ono što nije propisano . 

Poznato je da su ibadeti striktno određeni i precizirani i 
da nije dozvoljeno ništa u njima mijenjati, niti im bilo šta 
novo dodavati. Propisivanje vjere je isključivo pravo samo 
Allaha, subhanehu ve teala, i niko od Njegovih stvorenja 
u tome nema nikakvog udjela. 

Kaže Uzvišeni Allah: "Imaju li oni božanstva koja su im 
propisala od vjere ono što Allah nije dozvolio?" (Prijevod 
značenja Kur'ana, sura Eš-Šura, ajet 21 ) 

Putovati radi vjerskog pohođenja nekog mjesta nije 
dozvoljeno zato što su samo tri mjesta na Zemlji 
karakteristična po odlascima u njih radi takve posjete. 

Kaže Allahov poslanik Muhammed, sallallahu alejhi ve 
sellem: "Ne poduzima se putovanje osim ka tri mesdžida: 
El-Mesdžidul Haramu, El-Mesdžidul Aksau i ovom mom 
mesdžidu." (Hadis je Muttefekun alejh) 

Namaz na ovim mjestima je posebno cijenjen i 
vrijednovan. Što se tiče ostalih mesdžida i džamija, one su 
na istom stepenu vrijednosti i nije dozvoljeno posebno ići 
na put da bi se posjetile, jer se time posebno vrijednuju 
mimo drugih, a za to nema šerijatskog dokaza . 

Kada je to sa džamijama kao najodabranijim mjestima 
na Zemlji, onda su druga mjesta još preča da se musliman 
kloni putovanja radi njihove vjerske posjete. To je 



oponašcmje onih koji su zabludjeli slijedeći svoje strasti i 
pretpostavke. 

Nikada nije zapamćeno od ashaba da su išli u posjetu 
nekih mjesta radi ibadeta na njima, već su od njih 
upućenima poznate izreke kritike takvog postupka. Stvar 
je još gora ako se ta putovanja poduzimaju u određeno 
vrijeme radi posjete nečijeg kabura, jer je to put koji vodi 
širku. 

Allahov poslanik Muhammed, sallallahu alejhi ve sellem je 
rekao: „Nemojte moj kabur uzeti svetkovinom" (Hadis 
bilježe imami Ebu Davud i Ahmed), tj. nemojte u određeno 
vrijeme, u jedan određeni dan, naročito sakupljanje i 
naročite obrede vezati za moj kabur. 

Pa kada je stvar ovakva sa kaburom Allahovog 
Poslanika, sallallahu alejhi ve sellem, zar bi svetkovine 
vezane za kaburove drugih osoba mogle biti dozvoljene? 

Mehmed ef. Handžić, rahmetullahi alejhi, koji slovi za 
autoritativnog alima koji je afirmisao nauku Kur'ana i 
Sunneta na našim prostorima u svojim "Vazovima" (str. 
67) kaže sljedeće: "Tako je, na primjer, neuki dio našeg 
bosansko-hercegovačkog muslimanskog svijeta postavio u 
vezi s nekim Ajvaz-dedom svetkovinu, koju nazivaju 
Ajvatovica, a sastoji se u tome, da se u određeni dan 
svijet sakupi nedaleko od Prusca, posjeti kabur Ajvaz- 
dedin i kod nekakve stijene uče razne dove. To se toliko 
kod seljaka uvriježilo, da ga smatraju, kako to običavaju 
reći, 'malim hadžom".' 



Kada se ovom negativnom činu doda još i miješanje 
muškaraca i žena, nedolično neislamsko oblačenje i 
ponašanje i druge neispravnosti koje se dešavaju tom 
prilikom, a koje niko ne sprječava niti otklanja, stvar biva 
još gora. Ima naznaka da je dotični Ajvaz dedo bio 
bogumil, tako da se spomenutom dodaje još jedna 
negativnost, a to je uspostavljanje obreda vezanih za 
nemuslimane, što je još najgore. 

Neki će potražiti opravdanje u nacionalnom karakteru 
skupa, što niukom slučaju nije ispravno, jer kada se nije 
dozvoljeno sakupljati ovom prigodom i na tom mjestu iz 
vjerskih razloga, onda pogotovu iz nekih drugih nije. 

Neki će reći da je to naša tradicija, što takođe nije 
ispravno, jer je naša tradicija ispravna i izvorna vjera 
islam, a ne običaji neznalica i slijepo slijeđenje nekih 
predaka koji su u ovom jasno pogriješili, pa ako ih u 
neispravnom budemo slijedili njihov grijeh će se samo 
povećati, a time im kod Uzvišenog Allaha ugled nećemo 
povećati. 

Neki će spominjati potrebu jedinstva i okupljanja našeg 
muslimanskog naroda u ovakvim prigodama, posebno u 
ovim vremenima punim iskušenja . 

Kažemo, istina je da u ovome nije pravo i istinsko 
jedinstvo i okupljanje, već samo zavaravanje naroda i 
njegovo dalje udaljavanje od rješenja suštinskih problema 
koji nas tište kao neodvojivi dio našeg velikog islamskog 
Ummeta danas. 



Neki će se pravdati učešćem na ovakvim skupovima nekih 
Ijudi koji su za njih autoriteti i na koje se oni ugledaju i u 
koje imaju povjerenja . 

Kažemo, činjenica je da niko ne može među Ijudima biti 
veći autoritet od Allahovog poslanika Muhammeda, 
sallallahu alejhi ve sellem, niti bolje poznavati vjeru od 
njega, a on je to jasno zabranio. 

Islam i njegovi propisi nisu bili samo za ono mjesto i 
vrijeme, već ostaju trajno dok je svijeta i vijeka do 
Sudnjeg dana. Nema više novih poslanika niti novih 
objava koje bi derogirale ili promijenile postojeće 
islamske propise. Oni koji drugačije govore poigravaju se 
sa vjerom i time ostvaruju sitne ovosvjetske koristi kupujući 
svoju propast na Ahiretu. 

Kada imamo spomenuto u vidu onda shvatamo da 
organizovanje Ajvatovice, kao i učešće u njoj, nije islamom 
dozvoljeno i sa sobom ne nosi sevab već očiti grijeh, te se 
musliman nipošto ne smije upuštati u tako nešto, a oni koji 
su to radili u prošlosti dužni su se pokajati Uzvišenom 
Allahu, subhanehu ve teala, i objasniti Ijudima da to ne 
smiju više činiti. 



КО ЈЕ ODGOVORAN I КО TREBA DA 
POPRAVLJA NAROD I NJHIHOVO 
VJEROVANJE? 

Kažem, svaki čovjek do koga je doprla ispravna vjera 
dužan je da kada vidi neki munker (grijeh) isiti popravlja 
i da niukom slučaju ne smije da prešuti i ostavi 
naređeivanje na dobro a odvraćanje od zla. 

Dokaz ovome su riječi Allahova Poslanika, sallallahu 
alejhi ve sellem: “Ko od vas vidi neko loše djelo, neka ga 
izmijeni (ukloni) svojom rukom (prisilno), a ako ne bude u 
stanju neka to uradi riječima (neka naređuje i savjetuje 
da se ukloni), a ako ni to ne bude u stanju, neka ga bar 
srcem svojim prezire, a to je najslabiji vid imana." (Sahih 
Muslim). 

KOMENTAR HADISA: 

Rijči: "Ko vidi. . . ", da li se odnose ove riječi isključivo na 
ono što se vidi ili su one općenite forme pa obuhvataju i 
ono što se vidi očima, čuje ušima, ili dopre vijest putem 
pouzdane osobe...? 

Odgovor: Pod ovim riječima se misli na općenito znanje o 
lošem dijelu, bez obzira koji putem od navedenih puteva 
ta stvar (vijest) doprla do nas. 

I ako vanjština hadisa upućuje da se odnosi na stvari 
(vijesti) koje se vide okom, no svaki puta kada je moguće 
da se odnosi na više stvari ili da bude specifične forme 
tada se uvijek taj krug proširi i biva obuhvatniji. 

Riječi: "... neko loše djelo... ", (munker) obuhvata sve ono 
što je Allah i Njegov Poslanik, sallallahu alejhi ve sellem, 
zabranili da se čini, a što opet kada se analizira biva 
loše i ogavno djelo. 



Također, munker (loše djelo) mora da bude takve prirode 
da nema razilaska (drugog tumačenja) kod Ijudi oko toga 
da je to loše i ružno djelo (da bude jasno) i to od strane 
onoga koji sprečava i kome se sprečava to djelo, a 
također da čovjek koji čini to djelo (grijeh) ne uzima za 
ispriku neki slab (daif) dokaz koji nema osnovu. 

No, ukoliko bi stvar koja želi da se spreči bila iz domena 
pitanja idžtihada onda se neće ta stvar sprečavati, niti 
onaj koji ju čini na bilo koji način uznemiravati. 

Riječi: "...neko go izmijeni (ukloni) svojom rukom (prisilno) 
..."odnosno, neka to loše djelo izmijeni ili spriječi svojom 
rukom pa čak uz prisilu ukoliko je u mogućnosti, a to neće 
dovesti do veće štete. 

Primjer: Ko vidi kod čovjeka neki muzički instrument (koji 
nije halal da se koristi) on će da razbije (slomi) taj 
instrument (ako to neće dovesti do veće štete ili 
kontraefekta). 

Riječi: "...o oko ne bude u stonju neko to urodi riječimo (ne 
ko noređuje i sovjetuje do se ukloni) ...", a ako ne mogne 
da munker (loše) djelo ukloni rukom onda će to jezikom 
(riječima) tako da tu stvar opiše i predstavi kao ružnu, 
ogavnu i pogubnu. 

Ovdje je također neophodno da se napomene da 
negiranje stvari riječima (jezikom) biva na mudar način 
(ar. bil hikme) kao što ćemo to pojasniti u poukama i 
porukama hadisa inšaAllah. 

Riječi: "...o oko ne bude u stonju neko to urodi riječimo..." 
da li pod uklanjanje munkera (lošeg djela) riječima spada 
i uklanjanje pismom ili drugim vidom upozorenja? 
Odgovor: Da, uklanjanje munkera jezikom i uklanjanje 
lošeg djela putem raznih medija bilo to štampane prirode 
(knjige, leci) ili nečega drugog ima isti efekat te stoga 
neophodno je da se i ta Allahova blagodat iskoristi kako 
bi se Ijudima dostavila istina i pojasnili šerijatski propisi. 



Riječi: "...o ako ni to ne bude u stanju, neka ga bar srcem 
svojim prezire...", odnosno neka ga prezire srcem (mrzi 
ga i ogavnim gleda) i želi da to loše djelo nestane 
(iščezne). 

Riječi: "...a to je najslabiji vid imana", odnosno preziranje 
srcem je najslabiji vid imana u ovom poglavlju - poglavlju 

0 uklanjanju munkera (lošeg dijela). 

Nadalje, ponajveću odgovornost o ovoj problematici 
imaju Ijudi koji su se okitili epitetima dr v mr v prof v ef.... 
jer bi oni trebali da imaju znanje i da vide ono što obične 
mase ne vide od opasnosti Sirka koji se čini i stvari koje 
vode u širk (idolatriju). 

Također, kao najodgovornija ustanova (organizacija) za 
bosanske novotarije (čitaj dovišta i svetkovanja) jeste 
islamska zajednica na čelu sa svojim poglavarom pa do 
najmanjeg efendije koji se penje na minber i Ijude 
usmjerava. 

Žalosno je saznanje da baš IZBIH je u ustvari organizator 

1 pobornik ovakvih bogumilsikh svetkovanja i novotarske 
tradicije, u prilog ovom ide i činjenica da su oni samo 
napravili kalendar mušričko-novotarski mjesta i vremena u 
kojima se odvijaju mušričko-novotarske manifestacije. 

Dokaz svemu navedenom može se preuzeti sa oficijelne 
stranice IZBIH na sljedećem linku: 

http://www.rijaset.ba/imaaes/stories/TAKVIM/TAKVIM 
201 3/Znacaini datumi 2013.pdf . 

Kao što rekoh, najveća odgovornost je definitivno na 
Islamskoj zajednici koja bi se morala aktivnije baviti ovim 
problemima. 



Sve što smo do sada imali su okolišanje i neke zakukuljene i 
subverzivne poruke, te tekstovi pojedinih službenika, no iz 
Islamske zajednice kao institucije još uvijek nije došao nikakav 
zvaničan i organizovan pokušaj obračuna sa ovom idolatrijom. 

Islamska zajednica više nije isprepadana polulegalna 
organizacija (tako se bar danas predstavljaju i ponose) u kojoj 
je hodža sa medresom bio šejhul-islam, a nana koja je iz 
mladosti znala sufaru najučevnija u selu. 

Islamska zajednica je danas dobro organizirana vjerska 
institucija (čitaj profitabilna privatna organizacija) sa stotinama 
,,obrazovanih“ i radinih hodža, doktora, magistara i Ijudi koji su 
vjersko znanje sticali na raznim mjestima. 

Ni narod više nije onaj prijeratni kada je vjera opstajala na 
hodžama i pojedincima i kada se slanje djeteta u ,,mejtef“ 
smatralo kartom za džennet. 

Stoga Islamska zajednica mora da pokrene određene reforme 
po ovom pitanju. Morale bi se ostaviti po strani određene 
kalkulacije, sitni interesi i kompleksi iz prošlosti i napokon reći 
narodu da je car go, a zatim sistemski i postepeno početi 
suzbijati ove pojave. 

Trenutno stanje pomalo liči na osobu koja stoji na pruzi i umjesto 
da se skloni, prstima začepi uši dok voz juri prema njoj. 

lako Islamska zajednica ne može nikog natjerati da nešto radi ili 
ne radi, ona zbog autoriteta kojeg uživa u narodu trebala bi 
početi energičnije djelovati, jer na posljetku sve džamije, 
mesdžide i ustanove uzeli su pod svoje, a mimbere drže samo 
onih, te stoga imaju prostor a trebali bi i vrijeme naći da ovaj 
siroti narod poprave — dok istisnki popravak mora da krene od 
njih sami jer kako se čini ,,jabuka“ je truhla iznutra. 



KRAJ 

Radi stvarnosti u којој se nalazimo, tj. prisustva 
spomenutih ubjeđenja, radnji i pojava na tom mjestu, nije 
dozvoljen odlazak na AJVATOVICU u danima kada se 
organizuje zvanični miting i okupljanje, zato što je islam 
zabranio sve puteve koji vode ka zabranjenom, a od 
toga je, bez sumnje, i spomenuto. 

Svaki musliman i muslimanka obavezni su da ulože krajnji 
trud u sprečavanju ove ružne pojave i islamom osuđenog 
čina. Neka odvraćaju i odgovaraju one koji odlaze tamo 
na najljepši način, širenjem literature, letaka, audio i 
video zapisa i drugog što odvraća od toga, a ako ništa 
od toga nije u stanju onda je obaveza na njemu, u 
najmanji ruku, da prezire taj čin srcem i spriječi one koji su 
u njegovom posjedu od bliže rodbine. 

Nekoliko riječi uvaženog bošnjačkog alima MEHMEDA EF. 
HANDZICA, rahimehullah, o Ajvatovici: “... Opaža se i to 
da je neki neuki muslimanski svijet postavio u vezi sa 
nečijim kaburom na određenom mjestu u određeno 
vrijeme razne svetkovine. Tako je, naprimjer, neuki dio 
našeg bosansko-hercegovačkog muslimanskog svijeta 
postavio u vezi sa nekim Ajvaz-dedom, svetkovinu, koju 
nazivaju Ajvatovica, a sastoji se u tome da se u određeni 
dan svijet sakupi nedaleko od Prusca, posjeti kabur 
Ajvaz-dedin i kod nekakve stijene uče razne dove. To se 
toliko uvriježilo kod seljaka da ga smatraju, kako to 
običavaju reći, “malim hadždžom”. Sam je Alejhisselam 
rekao za svoj kabur, koji je bez sumnje najuzvišeniji kabur 



na svijetu: “Nemojte moj kabur uzeti svetkovinom”, tj. 
nemojte u određeno vrijeme, u jedan određeni dan, 
naročito sakupljanje i naročite obrede vezati za moj 
kabur. Pa kad je stvar sa Alejhisselamovim kaburom 
ovako, zar treba misliti da bi svetkovine vezane za 
kaburove drugih osoba mogle biti dozvoljene.” (Iz djela 
“Vazovi”). 

“Ni vjernik ni vjernica nemaju izbora da, kada Allah i 
Poslanik Njegov nešto odrede, po svom nahođenju 
postupe. A ko Allaha i Njegova poslanika ne posluša, taj 
je očito skrenuo s Pravog puta.” (Prijevod značenja sura 
El-Ahzab, ajet broj36). 

“Neka se pripaze oni koji postupaju suprotno naređenju 
njegovu, da ih iskušenje kakvo ne stigne ili da ih patnja 
bolna ne snaOđe.” (Prijevod značenja sura En-Nur, ajet 
broj63). 

Zato mi želimo da na ovaj način skrenemo pažnju i 
uputimo savjet Bošnjacima, a prije svega predstavnicima 
Islamske zajednice, da se svi čvrsto držimo Kur’ana i 
Sunneta i da ne skrećemo sa staze na kojoj nas je ostavio 
Muhammed, sallallahu alejhi ve sellem, jer samo 
dosljednim slijeđenjem Sunneta mi potvrđujemo našu 
pripadnost islamu i ostvarujemo dvostruku dobit i 
nagradu, na dunjaluku i na ahiretu. 

U tome se rukovodimo riječima imama Ahmeda koji je, 
kada mu je jedan učenjak rekao da mu je teško govoriti 
protiv novotara, jer se boji da ga pogrešno ne razumiju, 
odgovorio: "Ako Ijudi poput tebe i mene budu šutjeli, pa 
kada će onda neznalice upoznati istinu." A naš moto je 



kur'anski ajet: "Ti posavjetuj, savjet će uistinu vjernicima 


koristiti." 

Neka je svaka hvala Allahu, subhanehu ve te'ala, s čijom 
blagodati završavaju se sva dobra djela! Neka je 
salavat i selam na Njegovog roba i poslanika 
Muhammeda, sallallahu alejhi ve sellem, na njegovu 
porodicu, supruge, potomke, sve ashabe i sve koji ih 
slijede u dobru do Sudnjega dana. Molim Te, Uzvišeni 
Allahu, da ovaj trud učiniš iskrenim radi Tvoga Plemenitog 
lica i da njime okoristiš Svoje robove. Slavljen neka si Ti, 
Gospodaru moj, i hvaljen. Nema istinskog boga osim 
Tebe. OD TEBE OPROST TRAŽIM I TEBI SE KAJEM! 

